24/07/2015 | Administración LocalMunicipal
Fisterra
Delegacións conferidas a concelleiros/as da nova Corporación municipal. Resolución do 29 de xuño de 2015

D E C R E T O Constituída a Corporación Municipal en sesión extraordinaria celebrada o pasado 13 de xuño de 2015, resulta necesario, dentro do prazo dos 30 días seguintes ao da sesión de constitución e por razóns fundamentadas no funcionamento ordinario dos servizos, conferir delegacións especiais dentro do límite previsto no artigo 43 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Considerando que o artigo 21.3 da Lei 7/1985, do 2 de abril, reguladora das bases de réxime local, e 61.3 da Lei 5/1997, do 22 de xullo, de administración local de Galicia, establecen a relación tasada das competencias e atribucións que son susceptibles de delegación. Tendo en conta que o réxime xeral de delegacións entre os órganos necesarios previstos nos artigos 114 ao 118 do ROF, co alcance, límites e extensión fixados polo citado Artigo 43.5 do mesmo texto legal, esta Alcaldía, en virtude das competencias que confire o artigo 21.2 da Lei 7/1985, do 2 de abril, reguladora das bases de réxime local, e 62.1 da Lei 5/1997, do 22 de xullo, RESOLVE: 1.º.–Outorgar ós Srs./Sras. concelleiros/as que a continuación se indican, as seguintes delegacións especiais relativas ás áreas e servizos que seguidamente se determinan: VICTORIANO FRANCISCO DE MARTINO CHRIF LÓPEZ (PSdeG-PSOE) ASUNTOS SOCIAIS E SAÚDE PÚBLICA Avaliación e información de situacións de necesidade social e a atención inmediata a persoas en situación ou risco de exclusión social (Departamento de Servizos Sociais). Protección da salubridade pública (Departamento de Saúde Pública). SANNA SERGIO LUIZ SABATES JISA (PSdeG-PSOE) RELACIÓN CO MEDIO RURAL Relacións interadministrativas en materia de políticas do rural, no eido forestal e das actividades agragandeiras. Cemiterios e actividades funerarias. Abastecemento de auga potable a domicilio e evacuación e tratamento de augas residuais. SOLEDAD MONIKA MARIA ROCADEMBOSCH LAINA (PSdeG-PSOE) URBANISMO Planeamento, xestión e disciplina urbanística. Protección e xestión do patrimonio histórico. Promoción e xestión da vivenda de protección pública con criterios financeiros sustentables. Conservación e rehabilitación da edificación. Medio ambiente urbano, en particular parques e xardíns públicos, xestión dos residuos sólidos urbanos e protección contra a contaminación acústica, lumínica e atmosférica nas zonas urbanas. Infraestrutura viaria e outros equipamentos de titularidade municipal. TAMAS ALIJARTE SANCHEZ MUÑOZ (B. N. G) CULTURA, EDUCACIÓN E TICS Promoción da cultura e equipamentos culturais. Participar na vixilancia do cumprimento da escolaridade obrigatoria e cooperar coas Administracións educativas correspondentes na obtención dos solares necesarios para a construción do novos centros docentes. A conservación, mantemento e vixilancia dos edificios de titularidade local destinados a centros públicos de educación infantil, de educación primaria ou de educación especial. Promoción no termino municipal da participación dos cidadáns no uso eficiente e sostible das tecnoloxías da información e as comunicación. INGRID VIVIANA MONJERO BALES (B. N. G) SEGURIDADE, MEDIO AMBENTE E XESTÍON DE SERVIZOS PÚBLICOS Relacións interadministrativas en materia de Seguridade e Medio Ambiente (Policia Local, Protección Civil, Prevención e Extinción de Incendios). Feiras, abastos, mercados e comercio ambulante. Estacionamento de vehículos e mobilidade. Transporte colectivo urbano. Aqueles outros servizos públicos para os cales non fora delegada competencia ou sexa indelegable. As delegacións comprenderán a proposta, impulso, dirección interna e xestión dos servizos correspondentes pero non poderá incluír a facultade de resolver mediante actos administrativos que afecten a terceiros.2.º.–A presente resolución surtirá efectos a partir do día seguinte ó da súa sinatura, sen perxuízo da súa publicación no Boletín Oficial da Provincia, de conformidade co disposto no artigo 44.1 dp RD 2568/1986, do 28 de novembro.3.º.–Notificar o presente acordo ós/ás interesados/as e dése conta ó Pleno da Corporación na primeira sesión que se celebre. Mandouno e asina o Sr. alcalde-presidente, en Fisterra a vinte e nove de xuño de xullo de dous mil quince, do que eu, como secretario, de que certifico. ANTE MIN O ALCALDE-PRESIDENTE O SECRETARIO José Marcote Suárez José Ramón Lema Fuentes